Here is a page extracted from Wikipedia that may contain CSS, HTML, and a lot of unformatted text.

Title: Clupea harengus
Content: L' arengue (Clupea harengus (Linnaeus, 1758)) ye un peix d'a orden d'os Clupeiformes y familia Clupeidae que ye una d'as especies de peixes mas abundants d'o mundo. Se puede trobar a toz dos costaus de l'Oceano Atlantico, pueden creixer dica 45 centímetros de largo y pesar dica 1,1 kilogramos.

L'arengue chugó, y encara lo fa, un paper muit important como birolla basica en Europa y en Nordamerica. A suya pesca en Suecia se remonta a lo sieglo X y en os Países Baixos enta l'anyo 1167. En a edat meya (sieglo XIV) ya s'empecipió a meter-los en tonels de fusta en salmuerra y la suya importancia en os Países Baixos estió tal que os habitants d'Amsterdam dicen que la suya ciudat a construyoron sobre raspas d'arengue. En o sieglo XV, os Países Baixos y Francia sinyoron un tractau pa trestallar-se as redoladas de pesca d'iste peix. L'arengue estió la birolla prencipal d'a Cuaresma y se clamaba "l'hordio d'a mar".

En a peninsula Iberica se vende per un regular zafumau y envasau en plastico, fresco, conchelau, en conserva u salau. A suya carne ye muit apreciada, tanto per o suyo gusto como per a suya valor nutricional (ye muit rica en graixas y tien un alto conteniu en acidos grasos omega 3, lo que le convierte en un birolla muit cardiosaludable. Amás ye una fuent de proteínas, selenio, fosforo, yodo, vitamina D y cualques vitaminas d'o grupo B -niacina y riboflavina-). Tamién puede trobar-se envasau en potes transparents, conservaus en vinagre muit suau, en chullas enrolladas que rodian brunos dulces y pepinos que son muit populars en o norte d'Europa.

Subespecies 
 Clupea harengus harengus (Linnaeus, 1758)
 Clupea harengus membras (Linnaeus, 1761)
 Clupea harengus suworowi (Rabinerson, 1927)

Galería d'imachens 
.

Referencias

Vinclos externos 

Clupea
Peixes marins